**JONIŠKIO R. SKAISTGIRIO GIMNAZIJOS 2022-2023 METŲ VEIKLOS PRIORITETAS**

 2022-2023 metų Gimnazijos veiklos prioritetas - ugdymo(si) kokybės kiekvienam užtikrinimas, palanki ugdymo(si) aplinka, reflektavimo kultūra. Deklaruojamu prioritetu siekiame akcentuoti tris veiklos aspektus.

 Ugdymo(si) kokybės kiekvienam užtikrinimas apima visas gimnazijoje vykdomas ugdymo programas: ikimokyklinio, priešmokyklinio, pradinio, pagrindinio ir vidurinio. Siekiama nuolat tobulinti ugdymo(si) kokybę, aktualizuojant socialinės atsakomybės už įtraukiojo ugdymo būtinumą teoriniu ir praktiniu užtikrinimo lygmeniu. Tai orientuoja mokyklą kurti vidinę ugdymo(si) kokybės kiekvienam užtikrinimo kultūrą, atliepiančią visuomenės, asmens, švietimo sistemos poreikius, jos įgyvendinimas siejamas su nuolatinio tobulėjimo paieškomis.

 Palanki ugdymo(si) aplinka yra santykių, asmeninio tobulėjimo ir sistemos stabilumo dimensijų visuma. Per naujų aplinkų mokykloje kūrimą, sudaromos galimybės formuotis bendradarbiavimui, mokinių įgalinimas aukštesniems mokymosi siekiams. Asmeninis tobulėjimas yra iššūkių, atitinkančių mokinio gebėjimus ir jo interesų lauką, įveikimas. Stabilumas ir kaita turi proporcingai suponuoti ugdymo procesą, kai tarp pokyčių ir rutinos yra užtikrinama pusiausvyra.

 Reflektavimo kultūra, kai reflektyvus mokymas(is) tampa kasdiene praktika. Reflektuodami mes pažįstame save, pažvelgiame į tą pačią problemą iš įvairių perspektyvų, apmąstome ne tik teigiamą, bet ir neigiamą patirtį, suvokdami savo silpnąsias ir stipriąsias sritis. Mokiniams svarbu patirti, jog mokymasis turi jiems prasmę, ugdytojas turi pajusti, kokia jo darbo prasmė. Ugdymo(si) procesas įvardijamas kaip mokytojo ir kartu mokinio, gyvenamo pasaulio konstravimas, atrandant galimybes, mokantis iš savo patirties bei „kaupiant“ ją. Kuriamos sąlygos reflektavimui, kurio esminiai elementai – teorinės žinios, asmens patirtis, mąstymas, emocijos, veiksmai ir vertybės socialiniame kontekste, kuriame asmuo gyvena.

 Gimnazijos veiklos prioriteto įgyvendinimas, rezultato numatymas, aptarimas bei įsivertinimas turi atsispindėti 2022-2023 metų planavimo dokumentuose.

Gimnazijos direktorė Edita Aukselienė